Subject: სასწრაფოდ! ინფექციური პათოლოგიის, შიდსის და კლინიკური იმუნოლოგიისს/პ ცენტრი
From: Tengiz Tsertsvadze <[email-masked]>
To: [email-masked]
Cc: Tamar Gabunia <[email-masked]>, Tinatin Khardziani <[email-masked]>, Avtandil Talakvadze <[email-masked]>, Tengiz Tsertsvadze <[email-masked]>
Date: Tue, 18 Aug 2020 14:22:40 +0000

სასწრაფოდ!

ქალბატონო ეკატერინე,

შეგახსენებთ, რომ ა.წ. 20 აგვისტოდან ინფექციური პათოლოგიის, შიდსის და კლინიკური იმუნოლოგიის
ს/პ ცენტრი (შემდგომში ცენტრი), უკიდურესად მძიმე, კრიტიკული მდგომარეობისა და სანებართვო
პირობების არქონის გამო, დროებით აჩერებს COVID-19-ით და აივ/შიდსით სტაციონარული ავადმყოფების
მიღებას. ამის შესახებ სამინისტროს ხელმძღვანელობა ადრე არაერთგზის
იყო გაფრთხილებული.

ამ ეტაპზე ჯერ-ჯერობით ცენტრი დროებით გააგრძელებს ამბულატორიული აივ/შიდსით ავადმყოფების მომსახურებას,
თუმცა თუ ცენტრში სიტუაცია არ გამოსწორდა, ჩვენ იძულებული ვიქნებით შევწყვიტოთ მათი მიღებაც, რის შესახებაც დამატებით
გაცნობებთ.

ამ ეტაპზე ცენტრი ჩვეულებრივ აგრძელებს სხვა ინფექციებით, მათ შორის ყირიმ-კონგოს ცხელებით,
ჯილეხით, ნეიროინფექციებით, ვირუსული ჰეპატიტებით, ნაწლავთა ინფექციებით და სხვა ავადმყოფების მიღებას.

გთხოვთ, მისცეთ მითითება შესაბამის სამსახურებს (სასწრაფო
დახმარება, კატასტროფის მედიცინა და სხვ.) ა.წ. 20 აგვისტოდან არ მოიყვანონ ცენტრში COVID-19-ით და აივ/შიდსით სტაციონარული ავადმყოფები, რათა არ შეიქმნას უხერხული და კონფლიქტური სიტუაციები
და არ დაზარალდეს პაციენტის ინტერესი.

გთხოვთ აგრეთვე გვაცნობოთ,
თუ რომელი კლინიკა/კლინიკები შეარჩიეთ აივ/შიდსით
სტაციონარული ავადმყოფების მიმღებად  და
გვაცნობოთ, რათა დავაკვალიანოთ აივ/შიდსით
ავადმყოფები, რომელთაც ჰოსპიტალიზაცია სჭირდებათ.

პატივისცემით,

თენგიზ ცერცვაძე